Almirante Brauno partidas
Almirante Braunas (isp. Almirante Brown) – partidas Argentinoje, Buenos Airių provincijoje, Didžiųjų Buenos Airių aglomeracijoje. Tai ketvirtas pagal gyventojų skaičių partidas aglomeracijoje. 65 % partido yra urbanizuota, likusią teritoriją užima kaimiškos vietovės ir industriniai statiniai. Verčiamasi maisto, tekstilės, metalo apdirbimo pramone. Partidas pavadintas airių kilmės argentiniečių admirolo Guillermo Brown garbei.